SE APROBĂ

DIRECTOR GENERAL

Ilie MIHALACHE

REFERAT DE APROBARE

Pentru îmbunătățirea modului de punere în aplicare a dispoziţiilor art. 20 alin. (3) din Legea nr. 46/2008, republicată, cu modificările ulterioare, cu privire la volumul maxim pe care îl poate recolta un proprietar în condițiile prevăzute de lege, așa cum se prevede în *Metodologia de aprobare a depăşirii posibilităţii anuale cu volumul masei lemnoase din arborete afectate de factori biotici şi/sau abiotici*, aprobată prin OM nr. 884/2016, este necesar să se elaboreze o procedură de lucru clară și unitară, care sa poată fi aplicată pentru toți proprietarii de pădure cu suprafața mai mică de 10 ha.

Propunerea de act normativ va conduce la abordarea în mod unitar de către toate ocoalele silvice a lucrărilor de punere în valoare, a aprobării actelor de punere în valoare și a autorizării spre exploatare a masei lemnoase care aparține proprietarilor de pădure cu suprafața mai mică de 10 ha.

Modificările propuse contribuie semnificativ la facilitarea aprovizionării populației cu lemn de foc, prin stabilirea obligațiilor ce revin atât administratorilor pădurii, cât și proprietarilor de pădure.

De asemenea, se urmărește simplificarea procedurilor administrative în vederea obținerii de către proprietari a masei lemnoase, conform prevederilor legale.

Având în vedere cele prezentate, vă rugăm să fiţi de acord cu elaborarea unui proiect de ordin de modificare şi completare a *Metodologiei de aprobare a depăşirii posibilităţii anuale cu volumul masei lemnoase din arborete afectate de factori biotici şi/sau abiotici,* aprobată prin *Ordinul ministrului mediului, apelor şi pădurilor nr. 884/2016,* cu modificările și completările ulterioare*.*

DIRECTOR

Dănuț IACOB